Eelendir fjárfestar áhugasamir um minkarækt á Íslandi Erlendir aðilar sýna minkarækt á Íslandi mikinn áhuga og í sumar eru allt að 20 danskir minkabændur væntanlegir hingað til lands , til að kynna sér aðstæður með fjárfestingar í huga . Fjárfestingarsvið Íslandsstofu og Samtök loðdýrabænda tóku þátt í hinni árlegu sýningu Kopenhagen Fur International sem fram fór í Herning í lok mars og sýndu sýningargestir Íslandi mikinn áhuga . Erlendir aðilar sýna minkarækt á Íslandi mikinn áhuga og í sumar eru allt að 20 danskir minkabændur væntanlegir hingað til lands , til að kynna sér aðstæður með fjárfestingar í huga . Fjárfestingarsvið Íslandsstofu og Samtök loðdýrabænda tóku þátt í hinni árlegu sýningu Kopenhagen Fur International sem fram fór í Herning í lok mars og sýndu sýningargestir Íslandi mikinn áhuga . Sýning þessi er ein sú stærsta á sviði loðdýraræktar og var megintilgangurinn með þátttökunni að kynna Ísland sem ákjósanlegan stað fyrir minkarækt . Fjárfestingarsvið Íslandsstofu byrjaði að vinna að þessu verkefni um mitt ár 2009 og snemmsumars 2010 keypti danskur aðili jörð í Skagafirði og hóf ræktun á mink . Margir þeirra sem kynntu sér aðstæður á Íslandi á sýningunni í Herning höfðu lesið greinar um kosti þess að rækta mink á Íslandi er birst hafa í blaðinu Dansk Pelsdyravl sem gefið er út af Kopenhagen Fur . Voru þessir aðilar mættir til að fá frekari upplýsingar , svo og fréttir af því hvernig gengi hjá samlanda þeirra á Íslandi . Mikil ánægja og bjartsýni ríkti meðal þeirra rúmlega 20 íslensku bænda sem sóttu sýninguna og þykir þeim mikill akkur í því að fjölga bændum í sinni tegund búskapar .